ศูนย์ทนายสิทธิฯ เผย นิธิ หนึ่งในผู้ถูกทหารคุมตัวจากขอนแก่น ถูกปล่อยตัวแล้ว
ศูนย์ทนายความเพื่อสิทธิมนุษยชนเผย นิธิ หนึ่งในผู้ถูกทหารคุมตัวจากขอนแก่น ถูกปล่อยตัวแล้ว โดยทหารมาส่งที่บ้านย่านลาดพร้าวอย่างปลอดภัย เจ้าตัวโพสต์เฟซบุ๊กไม่ว่าเกิดอะไรขึ้น เรื่องนั้นดีเสมอ27 เม.ย. 2559 เมื่อเวลา 22.16 น. นิธิ กุลธนศิลป์ หนึ่งในผู้ถูกเจ้าหน้าที่ทหารควบคุมตัวในวันนี้จาก จ.ขอนแก่น ได้โพสต์ผ่านเฟซบุ๊กส่วนตัว ในลักษณะสาธารณะว่า ตอนนี้ถึงบ้านแล้ว ปลอดภัยดี พี่ๆ เค้ามาเชิญไปสอบปากคำเฉยๆ เพราะเห็นว่าช่วงนี้มีเดินทางไปมาไทยลาว และเพื่อนตนเคยเป็นนักข่าวสายการเมืองเก่ามาก่อน พี่ๆ ทหารและตำรวจหลายๆ คนที่เจอด้วยวันนี้นิสัยดี อันนี้จริงจังไม่ได้ประชด หลายๆ คน คุยกันได้เข้าใจดี เค้าก็เข้าใจเรา ส่วนเราก็ต้องเข้าใจเค้าที่ทำตามหน้าที่โดย รายงานว่า เวลาประมาณ 22.00 น. ศูนย์ทนายความได้รับทราบจากพ่อของนิธิ ว่าเจ้าหน้าที่ทหารได้นำตัวลูกชายมาส่งที่บ้านย่านลาดพร้าวแล้วโดยปลอดภัย แต่ขณะนี้เจ้าตัวยังไม่พร้อมให้สัมภาษณ์ใดๆนิธิเป็นหนึ่งในสองบุคคลที่ถูกควบคุมตัวไปจากบ้านพักแห่งหนึ่งในจังหวัดขอนแก่นเมื่อช่วงเช้าวันนี้ พร้อมกับหฤษฏร์ มหาทนและถูกนำตัวไปที่ ค่ายทหาร มทบ.23 ก่อนถูกนำตัวมาส่งที่ มทบ.11 กรุงเทพ
ศูนย์ทนายความเพื่อสิทธิมนุษยชนเผย นิธิ หนึ่งในผู้ถูกทหารคุมตัวจากขอนแก่น ถูกปล่อยตัวแล้ว โดยทหารมาส่งที่บ้านย่านลาดพร้าวอย่างปลอดภัย เจ้าตัวโพสต์เฟซบุ๊กไม่ว่าเกิดอะไรขึ้น เรื่องนั้นดีเสมอ 27
การควบคุมตัว,ทหาร,นิธิ กุลธนศิลป์,ศูนย์ทนายความเพื่อสิทธิมนุษยชน